რუსთავის საკრებულოს
დადგენილება №34

2010 წლის 22 ნოემბერი

ქ. რუსთავი
„თვითმმართველი ქალაქი რუსთავის საკრებულოს დებულების დამტკიცების შესახებ“ თვითმმართველი ქალაქი რუსთავის საკრებულოს 2010 წლის 2 ივლისის №1 დადგენილებაში ცვლილებებისა და დამატებების შეტანის თაობაზე

„ადგილობრივი თვითმმართველობის შესახებ“ საქართველოს ორგანული კანონის 44-ე მუხლის პირველი პუნქტის და „ნორმატიული აქტების შესახებ“ საქართველოს კანონის მე-20 მუხლის შესაბამისად, თვითმმართველი ქალაქი რუსთავის საკრებულო ადგენს:

მუხლი 1
„თვითმმართველი ქალაქი რუსთავის საკრებულოს დებულების დამტკიცების შესახებ“ საკრებულოს 2010 წლის 2 ივლისის №1 დადგენილებით დამტკიცებულ საკრებულოს დებულებაში განხორციელდეს ცვლილება და მე-17 მუხლის მე-2 პუნქტს დაემატოს შემდეგი შინაარსის „ა1“ და „ფ1“ ქვეპუნქტები:

„ა1. ხელმძღვანელობს თვითმმართველი ერთეულის წარმომადგენლობით და აღმასრულებელ ორგანოებს.“

„ფ1. წარმომადგენლობითი და აღმასრულებელი ორგანოს თანამდებობის პირებს/მოხელეებს სამართლებრივი აქტის საფუძველზე ანიჭებს კონკრეტულ უფლებამოსილებებს, რაც დაკავშირებულია თვითმმართველი ერთეულის უფლებამოსილების განხორციელებასთან.“.

მუხლი 2

დადგენილება ძალაშია გამოქვეყნებისთანავე.

საკრებულოს თავმჯდომარე
 

კ. გურგენიძე









